**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Predkladateľ:** Ministerstvo dopravy Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **2 259** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **28** | **0** |
| ***Spolu = A+B+C+D+E*** | **2 286** | **0** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **2 286** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1 | určenie zemepisnej oblasti UAS | návrh zákona + vykonávacie nariadenie (EÚ) 2019/947 v platnom znení | čl. I - § 7a ods. 1, čl. 15 vykonávacieho nariadenia (EÚ) 2019/947 v platnom znení, čl. V - položka 91e písm. c) | 2. EÚ úplná harmonizácia | - | 0 | 1 | 53 | 53 | In (zvyšuje náklady) | 0 | 0 |
| 2 | možnosť vyjadriť sa k návrhu rozhodnutia o určení zemepisnej oblasti UAS | návrh zákona | čl. I - § 7a ods. 4 | 2. EÚ úplná harmonizácia | - | 0 | 1 | 1 | 1 | In (zvyšuje náklady) | 0 | 0 |
| 3 | možnosť požiadať o vydanie osvedčenia poskytovateľa spoločných informačných služieb na vykonávanie spoločnej informačnej služby | návrh zákona + vykonávacie nariadenie (EÚ) 2021/664 v platnom znení | čl. I - § 11a ods. 1 písm. a), kapitola V vykonávacieho nariadenia (EÚ) 2021/664 v platnom znení, čl. V - položka 91e písm. h) bod 1 | 2. EÚ úplná harmonizácia | - | 0 | 1 | 250 | 250 | In (zvyšuje náklady) | 0 | 0 |
| 4 | možnosť požiadať o vydanie poverenia jednotného poskytovateľa spoločných informačných služieb na vykonávanie spoločnej informačnej služby | návrh zákona + vykonávacie nariadenie (EÚ) 2021/664 v platnom znení | čl. I - § 11a ods. 1 písm. b), čl. 6 ods. 5 vykonávacieho nariadenia (EÚ) 2021/664 v platnom znení, čl. V - položka 90 písm. f) bod 1 | 2. EÚ úplná harmonizácia | - | 0 | 1 | 628 | 628 | In (zvyšuje náklady) | 0 | 0 |
| 5 | podanie žiadosti o zápis do registra prevádzkovateľov bezpilotných leteckých systémov | návrh zákona + vykonávacie nariadenie (EÚ) 2019/947 v platnom znení | čl. I - § 45a ods. 5, čl. 14 vykonávacieho nariadenia (EÚ) 2019/947 v platnom znení, čl. V - položka 91e písm. d) bod 1 | 2. EÚ úplná harmonizácia | - | 0 | 1 | 10 | 10 | In (zvyšuje náklady) | 0 | 0 |
| 6 | oznámenie zmeny údajov zapísaných v registri prevádzkovateľov bezpilotných leteckých systémov a bezpilotných lietadiel, ktorých návrh podlieha certifikácii | návrh zákona | čl. I - § 45a ods. 10, čl. V - položka 91e písm. d) bod 2 | 2. EÚ úplná harmonizácia | - | 0 | 1 | 1 | 1 | In (zvyšuje náklady) | 0 | 0 |
| 7 | oznámenie ukončenia prevádzky bezpilotného leteckého systému | návrh zákona | čl. I - § 45a ods. 11 | 2. EÚ úplná harmonizácia | - | 0 | 1 | 1,37734375 | 1,37734375 | In (zvyšuje náklady) | 0 | 0 |
| 8 | možnosť požiadať o vydanie prevádzkového povolenia na prevádzku bezpilotného leteckého systému v osobitnej kategórii prevádzky | vykonávacie nariadenie (EÚ) 2019/947 v platnom znení | čl. 5 vykonávacieho nariadenia (EÚ) 2019/947 v platnom znení, čl. V - položka 91e písm. a) bod 1 | 2. EÚ úplná harmonizácia | - | 0 | 1 | 153 | 153 | In (zvyšuje náklady) | 0 | 0 |
| 9 | možnosť požiadať o vydanie osvedčenia prevádzkovateľa ľahkého bezpilotného leteckého systému | vykonávacie nariadenie (EÚ) 2019/947 v platnom znení | čl. 5 vykonávacieho nariadenia (EÚ) 2019/947 v platnom znení, čl. V - položka 91e písm. f) bod 1 | 2. EÚ úplná harmonizácia | - | 0 | 1 | 503 | 503 | In (zvyšuje náklady) | 0 | 0 |
| 10 | podanie žiadosti o zápis do registra bezpilotných lietadiel, ktorých projektový návrh podlieha certifikácii | návrh zákona + vykonávacie nariadenie (EÚ) 2019/947 v platnom znení | čl. I - § 45b ods. 8, čl. 15 vykonávacieho nariadenia (EÚ) 2019/947 v platnom znení, čl. V - položka 91e písm. e) bod 1 | 2. EÚ úplná harmonizácia | - | 0 | 1 | 251 | 251 | In (zvyšuje náklady) | 0 | 0 |
| 11 | oznámenie zmeny údajov zapísaných v registri bezpilotných lietadiel, ktorých projektový návrh podlieha certifikácii | návrh zákona | čl. I - § 45b ods. 8 a 10, čl. V - položka 91e písm. e) bod 2 | 2. EÚ úplná harmonizácia | - | 0 | 1 | 51 | 51 | In (zvyšuje náklady) | 0 | 0 |
| 12 | možnosť podať žiadosť o výmaz bezpilotného lietadla, ktorého projektový návrh podlieha certifikácii z registra bezpilotných lietadiel, ktorých projektový návrh podlieha certifikácii | návrh zákona | čl. I - § 45b ods. 8, čl. V - položka 91e písm. e) bod 3 | 2. EÚ úplná harmonizácia | - | 0 | 1 | 128 | 128 | In (zvyšuje náklady) | 0 | 0 |
| 13 | uzavretie zmluvy o poistení zodpovednosti za škodu spôsobenú prevádzkou bezpilotného leteckého systému alebo bezpilotného lietadla | návrh zákona + vykonávacie nariadenie (EÚ) 2019/947 v platnom znení | čl. I - § 45c ods. 1, príloha vykonávacieho nariadenia (EÚ) 2019/947 v platnom znení | 2. EÚ úplná harmonizácia | - | 0 | 1 | 3 | 3 | In (zvyšuje náklady) | 0 | 0 |
| 14 | možnosť podať žiadosť o vydanie osvedčenia poskytovateľa služieb U-space | vykonávacie nariadenie (EÚ) 2021/664 v platnom znení | kapitola V vykonávacieho nariadenia (EÚ) 2021/664 v platnom znení, čl. V - položka 91e písm. g) bod 1 | 2. EÚ úplná harmonizácia | - | 0 | 1 | 253 | 253 | In (zvyšuje náklady) | 0 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

Vzhľadom na skutočnosť, že vo väčšine vyššie uvedených položiek nie je možné určiť počet subjektov (ani na základe existujúcich dostupných štatistických údajov a ani na základe expertného odhadu, keďže v niektorých prípadoch ide o úplne novú legislatívu Európskej únie s možnosťou a nie povinnosťou), pri výpočte vplyvov na podnikateľské prostredie bol využitý modelový príklad, t. j. vplyv na jeden subjekt.

K niektorým položkám uvedeným v tabuľke uvádzame

* poverenie jednotného poskytovateľa spoločných informačných služieb na vykonávanie spoločnej informačnej služby
  + v tabuľke je uvedený len jeden príklad z nižšie uvedených správnych poplatkov podľa položky 90 písm. f)

|  |  |
| --- | --- |
| f) Vydanie poverenia jednotného poskytovateľa spoločných informačných služieb na vykonávanie spoločnej informačnej služby |  |
| 1. vydanie | 2 500 eur |
| 2. zmena | 1 250 eur |

* prevádzkové povolenie na prevádzku bezpilotného leteckého systému v osobitnej kategórii prevádzky
  + v tabuľke je uvedený len jeden príklad z nižšie uvedených správnych poplatkov podľa položky 91e písm. a)

|  |  |
| --- | --- |
| a) Prevádzkové povolenie na prevádzku bezpilotného leteckého systému alebo bezpilotného lietadla v osobitnej kategórií prevádzky |  |
| 1. vydanie | 600 eur |
| 2. zmena | 200 eur |

* register prevádzkovateľov bezpilotných leteckých systémov
  + v tabuľke je uvedený len jeden príklad z nižšie uvedených správnych poplatkov podľa položky 91e písm. d)

|  |  |
| --- | --- |
| d) Register prevádzkovateľov bezpilotných leteckých systémov |  |
| 1. zápis | 800 eur |
| 2. zmena | 200 eur |

* register bezpilotných lietadiel, ktorých projektový návrh podlieha certifikácii
  + v tabuľke sú uvedený všetky z nižšie uvedených správnych poplatkov podľa položky 91e písm. e)

|  |  |
| --- | --- |
| e) Register bezpilotných lietadiel, ktorých projektový návrh podlieha certifikácií |  |
| 1. zápis | 1 000 eur |
| 2. zmena | 200 eur |
| 3. výmaz | 500 eur |

* osvedčenie prevádzkovateľa ľahkých bezpilotných leteckých systémov
  + v tabuľke je uvedený len jeden príklad z nižšie uvedených správnych poplatkov podľa položky 91e písm. f)

|  |  |
| --- | --- |
| f) Osvedčenie prevádzkovateľa ľahkých bezpilotných leteckých systémov |  |
| 1. vydanie | 2 000 eur |
| 2. zmena | 500 eur |

* osvedčenie poskytovateľa služieb U-space
  + v tabuľke je uvedený len jeden príklad z nižšie uvedených správnych poplatkov podľa položky 91e písm. g)

|  |  |
| --- | --- |
| g) Osvedčenie poskytovateľa služieb U-space |  |
| 1. vydanie | 1 000 eur |
| 2. zmena | 100 eur |

* osvedčenie poskytovateľa spoločných informačných služieb na vykonávanie spoločnej informačnej služby
  + v tabuľke je uvedený len jeden príklad z nižšie uvedených správnych poplatkov podľa položky 91e písm. h)

|  |  |
| --- | --- |
| h) Osvedčenie poskytovateľa spoločných informačných služieb |  |
| 1. vydanie | 1 000 eur |
| 2. zmena | 100 eur |

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Podľa čl. 14 ods. 2 vykonávacieho nariadenia Komisie (EÚ) 2019/947 z 24. mája 2019 o pravidlách a postupoch prevádzky bezpilotných lietadiel (Ú. v. EÚ L 152, 11.6.2019) v platnom znení sa do registra prevádzkovateľov bezpilotných leteckých systémov zapisujú tieto údaje: celé meno a dátum narodenia fyzických osôb a názov a identifikačné číslo právnických osôb; adresa prevádzkovateľov UAS; ich e-mailová adresa a telefónne číslo; číslo poistnej zmluvy pre UAS, ak sa vyžaduje podľa práva Únie alebo vnútroštátneho práva; potvrdenie tohto vyhlásenia právnickými osobami: „Všetci zamestnanci, ktorí sa priamo podieľajú na prevádzke, sú spôsobilí na výkon svojich úloh a UAS budú ovládať len piloti na diaľku s primeranou úrovňou spôsobilosti.“.

Podľa čl. 14 ods. 9 vykonávacieho nariadenia (EÚ) 2019/947 v platnom znení „*môžu členské štáty okrem údajov vymedzených v bode 2 zhromažďovať dodatočné informácie o totožnosti od prevádzkovateľov UAS*“.

Vykonávacie nariadenie (EÚ) 2019/947 v platnom znení ako povinný údaj predmetného registra požaduje identifikačné číslo organizácie (ďalej len „IČO“) len právnickej osoby, keďže v tomto vykonávacom nariadení (EÚ) sa nerozlišuje, či je podnikateľom právnická osoba alebo fyzická osoba. Avšak v Slovenskej republike majú IČO povinne pridelené aj fyzické osoby – podnikatelia.

Podľa § 9 ods. 6 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov platí „*Ten, komu bolo pridelené identifikačné číslo organizácie a chce podnikať alebo vykonávať činnosť podľa § 2 ods. 2 písm. c), je povinný uvádzať pridelené identifikačné číslo organizácie v úradnom styku s orgánom verejnej moci, ktorý je oprávnený vydať doklad o oprávnení na vykonávanie tejto činnosti; to platí, aj keď skôr vydané oprávnenie na vykonávanie tejto činnosti zaniklo.*“.

Údaj o IČO fyzickej osoby – podnikateľa môže byť ako jedinečný identifikátor nápomocný pre úradnú činnosť a je dostupný automatizovane pre orgány verejnej moci z registra právnických osôb, podnikateľov a orgánov verejnej moci, t. j. informačného systému verejnej správy na účely zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. Z uvedeného dôvodu sa navrhuje doplnenie nového údaja, ktorý bude zapisovaný do registra prevádzkovateľov bezpilotných leteckých systémov.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predkladaný návrh zákona obsahuje ustanovenia, ktoré boli predmetom návrhu nového zákona o civilnom letectve (LP/2022/505), ktorý bol vládou schválený ako vládny návrh zákona o civilnom letectve a o zmene a doplnení niektorých zákonov (letecký zákon) (tlač 1460) a predložený na schválenie Národnou radou Slovenskej republiky. Národná rada Slovenskej republiky dňa 23. 03. 2023 vládny návrh zákona o civilnom letectve neschválila v 1. čítaní. V rámci tohto návrhu zákona sa dopĺňa nový účel, na ktorý bude možné poskytnúť príspevok v civilnom letectva.

Návrh zákona bol pred jeho predložením na medzirezortné pripomienkové konanie zaslaný formou cielenej konzultácie Ministerstvu obrany Slovenskej republiky, Ministerstvu spravodlivosti Slovenskej republiky, Ministerstvu vnútra Slovenskej republiky, Generálnej prokuratúre Slovenskej republiky, Slovenskej informačnej službe, Úradu jadrového dozoru Slovenskej republiky, Úradu na ochranu osobných údajov Slovenskej republiky, Únii dopravy, pôšt a telekomunikácií SR, Integrovanému odborovému zväzu, Asociácii priemyselných zväzov a dopravy, Žilinskej univerzite v Žiline, Leteckej fakulte technickej univerzity v Košiciach, Letecko-raketomodelárskej asociácii Slovenska, Asociácii leteckého priemyslu Slovenskej republiky a Združeniu bezpečnostného a obranného priemyslu Slovenskej republiky.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje x nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje x nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

Medzi iné vplyvy na podnikateľské prostredie možno zahrnúť sankcie a pokuty, ktorých zavedenie je vyžadované legislatívou Európskej únie, a ktorých zavedenie má predstavovať spôsob na postihnutie tých osôb, ktoré nevykonávajú činnosť v súlade s platnými právnymi predpismi.

V prípade priestupkov došlo k úprave niektorých pokút tak, že pevná sadzba sa zmenila na rozsah od 0,00 eur do stanovej hornej hranice.

Navrhovaná právna úprava zavádza za vybrané priestupky aj sankciu zákazu činnosti, keďže na základe podnetov z aplikačne praxe sa doterajšia možnosť zrušenia, obmedzenia alebo odňatia dokladov javila ako nedostatočná. (poznámka: po zrušení dokladu nič nebránilo bezodkladne požiadať o vydanie nového a pokiaľ žiadateľ spĺňal zákonné požiadavky, nezostala by iná možnosť ako doklad vydať). Novou úpravou sa uplatňuje zásada primeraných sankcií zabezpečujúcich riadnu implementáciu právnych predpisov.

Sankcie – správne delikty

(1) Ministerstvo dopravy uloží pokutu do 166 000 eur osobe, ktorá

...

f) poskytuje spoločné informačné služby ako jednotný poskytovateľ spoločných informačných služieb bez poverenia alebo v rozpore s podmienkami určenými v poverení.

(2) Dopravný úrad uloží pokutu do 33 190 eur osobe, ktorá

...

k) poskytuje spoločné informačné služby bez osvedčenia alebo v rozpore s podmienkami určenými v osvedčení.

(3) Dopravný úrad uloží pokutu do 16 600 eur osobe, ktorá

...

o) usporiada letecký deň, leteckú súťaž alebo iné verejné letecké podujatie bez povolenia alebo v rozpore s podmienkami určenými v povolení podľa § 7 ods. 1.

...

(5) Dopravný úrad uloží pokutu do 20 000 eur právnickej osobe alebo fyzickej osobe-podnikateľovi, ktorá

a) poruší rozhodnutie o určení zemepisnej oblasti UAS,

b) prevádzkuje bezpilotné lietadlo bez zaregistrovania sa do registra prevádzkovateľov bezpilotných leteckých systémov,

c) prevádzkuje bezpilotné lietadlo, ktorého projektový návrh podlieha certifikácii bez zápisu bezpilotného lietadla, ktorého projektový návrh podlieha certifikácii do registra bezpilotných lietadiel,

d) prevádzkuje bezpilotný letecký systém alebo bezpilotné lietadlo bez poistenia zodpovednosti za škodu spôsobenú prevádzkou bezpilotného leteckého systému alebo bezpilotného lietadla,

e) prevádzkuje bezpilotný letecký systém alebo bezpilotné lietadlo v rámci klubu alebo združenia leteckých modelárov bez povolenia alebo v rozpore s podmienkami určenými v  povolení alebo nesplní niektorú z povinností podľa § 45e ods. 3,

f) usporiada letecký deň, leteckú súťaž alebo iné verejné letecké podujatie v rozpore s podmienkami určenými v povolení podľa § 45e ods. 1,

g) neoprávnene zasiahne do systému diaľkovej identifikácie alebo do systému priamej diaľkovej identifikácie bezpilotného leteckého systému,

h) neoprávnene zmení údaje vysielané systémom diaľkovej identifikácie alebo systémom priamej diaľkovej identifikácie bezpilotného leteckého systému,

i) neaktualizuje údaje vysielané systémom diaľkovej identifikácie alebo systémom priamej diaľkovej identifikácie bezpilotného leteckého systému,

j) prevádzkuje bezpilotné lietadlo, ktoré musí byť vybavené modulom priamej diaľkovej identifikácie, bez modulu priamej diaľkovej identifikácie.

(6) Dopravný úrad uloží pokutu do 5 000 eur právnickej osobe alebo fyzickej osobe-podnikateľovi, ktorá

a) neoznámi zmenu údajov zapísaných v registri prevádzkovateľov bezpilotných leteckých systémov do 30 dní odo dňa, keď takáto zmena nastala alebo neoznámi ukončenie prevádzkovania bezpilotného leteckého systému do 15 dní odo dňa ukončenia jeho prevádzky,

b) nepožiada o zmenu údajov zapísaných v registri bezpilotných lietadiel do 30 dní odo dňa, keď takáto zmena nastala,

c) neposkytne Dopravnému úradu, ministerstvu alebo stálej medzirezortnej komisii súčinnosť požadovanú podľa § 56a.

Sankcie – priestupky

(1) Priestupku na úseku civilného letectva sa dopustí ten, kto

...

c) zapríčiní ako držiteľ preukazu odbornej spôsobilosti člena leteckého personálu lebo preukazu spôsobilosti pilota na diaľku leteckú nehodu alebo incident, ak osobitný predpis11ia) neustanovuje inak,

...

f) nevie sa preukázať preukazom odbornej spôsobilosti pri výkone činnosti člena leteckého personálu, preukazom spôsobilosti pilota na diaľku alebo potvrdením o zápise do registra prevádzkovateľov bezpilotných leteckých systémov pri výkone činnosti pilota na diaľku,

...

m) vykoná let v riadenom vzdušnom priestore bez letového povolenia alebo v rozpore s vydaným letovým povolením alebo poruší pravidlá využívania určených častí vzdušného priestoru,

...

p) poruší rozhodnutie o určení zemepisnej oblasti UAS,

q) prevádzkuje bezpilotné lietadlo bez zaregistrovania sa do registra prevádzkovateľov bezpilotných leteckých systémov,

r) neoznámi zmenu údajov zapísaných v registri prevádzkovateľov bezpilotných leteckých systémov do 30 dní odo dňa, keď takáto zmena nastala alebo neoznámi ukončenie prevádzkovania bezpilotného leteckého systému do 15 dní odo dňa ukončenia jeho prevádzky,

s) prevádzkuje bezpilotné lietadlo, ktorého projektový návrh podlieha certifikácii bez zápisu bezpilotného lietadla, ktorého projektový návrh podlieha certifikácii do registra bezpilotných lietadiel,

t) nepožiada o zmenu údajov zapísaných v registri bezpilotných lietadiel do 30 dní odo dňa, keď zmena nastala,

u) prevádzkuje bezpilotný letecký systém alebo bezpilotné lietadlo bez poistenia zodpovednosti za škodu spôsobenú prevádzkou bezpilotného leteckého systému alebo bezpilotného lietadla,

v) riadi bezpilotný letecký systém alebo bezpilotné lietadlo bez platného preukazu spôsobilosti pilota na diaľku pre danú kategóriu prevádzky,

w) neoznámi zmenu údajov zapísaných v registri pilotov na diaľku do 15 dní odo dňa, keď takáto zmena nastala,

x) neposkytne Dopravnému úradu, ministerstvu, stálej medzirezortnej komisii, stálej komisii pre bezpečnosť civilného letectva alebo stálej komisii súčinnosť požadovanú podľa § 56a,

y) nepredloží na výzvu príslušníka Policajného zboru, príslušníka Vojenskej polície alebo príslušníka Zboru väzenskej a justičnej stráže preukaz spôsobilosti, preukaz spôsobilosti pilota na diaľku, potvrdenie o zápise do registra prevádzkovateľov bezpilotných leteckých systémov alebo doklad oprávňujúci na výkon činnosti v civilnom letectve,

z) neoprávnene zasiahne do systému diaľkovej identifikácie alebo do systému priamej diaľkovej identifikácie bezpilotného leteckého systému,

aa) neoprávnene zmení údaje vysielané systémom diaľkovej identifikácie alebo systémom priamej diaľkovej identifikácie bezpilotného leteckého systému,

ab) neaktualizuje údaje vysielané systémom diaľkovej identifikácie alebo systémom priamej diaľkovej identifikácie bezpilotného leteckého systému,

ac) vykoná vo vzdušnom priestore zriadenom na ochranu jadrového zariadenia let v rozpore s pravidlami využívania takéhoto vzdušného priestoru alebo bez súhlasu držiteľa povolenia podľa osobitného predpisu.2e)

(2) Dopravný úrad uloží za priestupok

a) podľa odseku 1 písm. písm. a), z), aa) a ac) spáchaný úmyselne pokutu 3 500 eur alebo spáchaný z nedbanlivosti pokutu 500 eur,

b) podľa odseku 1 písm. b), m) a p) spáchaný úmyselne 2 000 eur alebo spáchaný z nedbanlivosti pokutu 100 eur,

...

i) podľa odseku 1 písm. r), w) a x) pokutu do 1 000 eur,

j) podľa odseku 1 písm. n), o) a t) pokutu od 100 eur do 2 000 eur,

k) podľa odseku 1 písm. q) a s) pokutu do 3 500 eur,

l) podľa odseku 1 písm. u) pokutu do 1 500 eur,

m) podľa odseku 1 písm. v) pokutu do 2 000 eur a zákaz činnosti do 3 rokov,

n) podľa odseku 1 písm. y) pokutu do 300 eur.

Správne delikty – objektívna zodpovednosť prevádzkovateľa bezpilotného leteckého systému

(1) Ak prevádzkovateľ bezpilotného leteckého systému nepreukáže, že určil pilota na diaľku podľa osobitného predpisu12a) pre let, pri ktorom bol bezpilotným lietadlom spáchaný niektorý z priestupkov podľa § 53 ods. 1 písm. a), b), f), m), p), y) a ac) a nie je možné zistiť totožnosť pilota na diaľku, ktorý ovládal takéto bezpilotné lietadlo, Dopravný úrad uloží prevádzkovateľovi bezpilotného leteckého systému pokutu do 20 000 eur; zodpovednosť prevádzkovateľa bezpilotného leteckého systému za porušenie povinnosti určiť pilota na diaľku týmto nie je dotknutá.

Okrem negatívnych vplyvov majú niektoré položky uvedené v bode 3.1.2 aj pozitívne vplyvy na podnikateľské prostredie, ako napríklad možnosť vyjadriť sa k návrhu rozhodnutia o určení zemepisnej oblasti UAS (§ 7a) a pod.

Medzi pozitívne vplyvy na podnikateľské prostredie možno zahrnúť úpravu vo vzťahu k umožneniu vykonávania určených letov vo vzdušnom priestore na ochranu jadrového zariadenia, a s tým spojených príslušných činností, napr. letecké práce v poľnohospodárstve, vodnom hospodárstve a pod. Umožnením vykonávania letov, a teda aj príslušných činností, sa umožní napríklad osobám podnikajúcim v poľnohospodárstve vykonávať letecké monitorovanie, prípadne vykonávanie iných činností nielen „pilotovanými“ lietadlami, ale v poslednej dobe lacnejším a efektívnejším spôsobom použitím bezpilotných lietadiel. Taktiež to umožní „prevádzkovateľovi jadrového zariadenia“ vykonávať monitoring svojho areálu vrátanie stavieb, čím sa prispeje k udržiavaniu vysokej úrovne jadrovej bezpečnosti. Keďže Ministerstvo dopravy Slovenskej republiky nedisponuje údajmi o nákladoch, ktoré sú vynakladané na dané činnosti vykonávané iným spôsobom a taktiež nedisponuje cenovými kalkuláciami pri použití bezpilotných lietadiel, nie je možné tento pozitívny vplyv na podnikateľské prostredie vyčísliť.

Zavedením informačného systému o zemepisných oblastiach UAS sa môže podnikateľským subjektom, prevádzkovateľom bezpilotných leteckých systémov, určitým spôsobom zjednodušiť príprava na let, keďže na jednom mieste budú v grafickej podobe zobrazené určené zemepisné oblasti UAS. V súčasnosti však nie je možné predpokladať, či prevádzkovatelia bezpilotných leteckých systémov budú využívať takúto „digitálnu mapu“ Dopravného úradu, alebo budú používať iné systémy alebo aplikácie, ktoré budú ponúkané inými podnikateľskými subjektami, alebo iný softvér, ktorý bude vytvorený orgánmi alebo agentúrami Európskej únie.

Využitie bezpilotných lietadiel môže mať uplatnenie aj príslušnými osobami činnými v civilnom letectve. Ako príklad možno uviesť používanie bezpilotného lietadla s kamerou prevádzkovateľom verejného letiska, z ktorého sa vykonáva obchodná letecká doprava, ktorý je držiteľom povolenia na prevádzkovanie letiska a poskytuje letiskové služby leteckým dopravcom v oblasti bezpečnostnej ochrany. Použitie bezpilotného lietadla umožní rýchlejšie vykonávanie monitorovanie perimetra letiska, pričom bude predstavovať doplnenie, ďalší nástroj, resp. pomôcku, pri výkone povinností v oblasti bezpečnostnej ochrany. Zavedenie takého „nástroja“ bude na rozhodnutí prevádzkovateľa letiska a z tohto dôvodu nie je možné vyčísliť pozitívne vplyvy je zavedenia do praxe. Obdobná situácia sa bude týkať aj „prevádzkovateľa jadrového zariadenia“.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)